KAROLO 14
O ka Bontsha Jang Gore o Ikanyega mo go Jehofa?
Ema mo letlhakoreng la Modimo. 1 Petere 5:6-9
Tila go nna le seabe mo dingwaong dipe fela tse di sa dumalaneng le Baebele. Go tlhokega bopelokgale gore o kgone go dira seo.
O se ka wa nna le seabe mo dikgannyeng tsa dipolotiki; di kgatlhanong le Jehofa le Bogosi jwa gagwe.
Tlhopha se se siameng—reetsa Modimo. Mathaio 7:24, 25
Ikopanye le Basupi ba ga Jehofa; ba tla go thusa go atamalana le Modimo.
Tswelela o ithuta ka Modimo mme o leke go ikobela ditaelo tsa gagwe.
Fa tumelo ya gago e setse e nonofile, o tshwanetse go neela botshelo jwa gago mo go Jehofa mme o kolobediwe.—Mathaio 28:19.
Reetsa Modimo. Bala Baebele, mme o kope Basupi ba ga Jehofa gore ba go thuse go e tlhaloganya. Go tswa foo, o dirise se o ithutang sone. Fa o dira jalo, o tla tshelela ruri.—Pesalema 37:29.
sot_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn